Publication: Magyar Közlöny
Issue: MK-1999-33 (Year: 1999, Number: 33)
Era: 1990-2004
Section: hogy a 199/1998. (XII. 4.) Korm. rendelet előírásainak
Paragraph Index: 193

d) A központi költségvetésből támogatott továbbképzések segítsék elő — az állami személyzetpolitika és a közigazgatás-fejlesztés kormányzati stratégiájának megvalósulását, — a köztisztviselők körében az ügyfélközpontú, szolgáltatói szemlélet megerősödését, a hatékony munkavégzéshez szükséges — a közigazgatás-tudomány eredményeire és a kiemelkedő gyakorlati megoldások elterjesztését szolgáló szervezeti és működési modellekre épülő — új ismeretek és korszerű igazgatási módszerek elsajátítását, — a vezetői magatartásban az optimális, költségtakarékos szervezeti, személyzeti működési feltételek megteremtését célul tűző menedzseri szemlélet kialakulását, továbbá a vezetési ismeretek és készségek továbbfejlesztését. A vezetési ismeretek és vezetési kultúra javítására a ciklus első évében ki kell dolgozni a közigazgatási vezetőképzés (és a vezetőutánpótlás-képzés) követelményrendszerét és a képzés alapjául szolgáló törzsanyagot, — a közigazgatást érintő jelentősebb új jogszabályok megismerését az egységes jogalkalmazási és jogértelmezési gyakorlat biztosítása érdekében.

Source: https://magyarkozlony.hu/hivatalos-lapok/30a844e8269f9db20627076455b68a4c2981ec66/dokumentumok/3d53214ad122dd083eaf3716dc1e54a2530726e9/letoltes